Materská škola, L. Novomeského 1209/2, Senica

Plán kontinuálneho vzdelávania pedagogických zamestnancov MŠ na rok 2023
Podľa §5 ods. 3 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov riaditeľ školy zodpovedá za vypracovanie a dodržiavanie ročného plánu ďalšieho vzdelávania pedagogických zamestnancov.
Ročný plán vzdelávania je vypracovaný na základe legislatívy, zahrnutej v dokumentoch:
      -Zákon 138/2019 o pedagogických a odborných zamestnancoch a o zmene a doplnení niektorých zákonov § 40 ods. 5,
      - Vyhláška MŠ VVaŠ SR č.361/2019 Z.z. o vzdelávaní v profesijnom rozvoji.
    
Plán je vypracovaný na  rok 2023 podľa zamestnancov zaradených do jednotlivých elokovaných pracovísk MŠ, L. Novomeského 1209/2, Senica.
Vzdelávanie učiteliek sa v školskom roku 2022/2023 bude realizovať nasledovnými vzdelávacími programami: 
1. Funkčné vzdelávanie  
2. Rozširujúci modul funkčného vzdelávania 
3. Aktualizačné vzdelávanie podľa plánu školy 
4. Inovačné vzdelávanie podľa ponuky NIVaM a iných inštitúcií poskytujúcich vzdelávanie          
5. Adaptačné vzdelávanie začínajúceho pedagogického zamestnanca                                         
6. Prvá a druhá atestácia

Okrem vzdelávacích programov si budú učiteľky odborné kompetencie na skvalitnenie ďalšieho edukačného procesu v škole rozvíjať nasledovne: 
- účasťou na odborných seminároch uskutočňovaných NIVaM a inými inštitúciami, 
- vzájomnými výmenami pedagogických skúseností a zručností učiteliek MŠ, 
- štúdiom legislatívy, pedagogickej, metodickej a odbornej literatúry, 
- ústretovosťou k praktikantkám, ktoré nadobúdajú pedagogickú prax v našej Materskej škole, 
- pravidelnou účasťou na metodických združeniach a riešením problémov výchovno–vzdelávacieho procesu, 
- pravidelnou účasťou na aktualizačnom vzdelávaní MŠ,
- tvorivou prácou v zavádzaní a využívaní produktívnych metód a foriem práce, 
- získavaním kompetencií na využívanie informačných a komunikačných technológií vo výchovno-vzdelávacom procese, 
- zvyšovaním právneho vedomia, manažérskych schopností, 
- zameraním sa na rozvoj tvorivosti pedagóga, 
- hodnotením vlastného pôsobenia vo vzťahu k dieťaťu v pedagogickom diagnostikovaní, 
- rozvíjaním multikultúrnych kompetencií učiteľa formovať postoje, zručnosti a vedomosti detí v oblasti ľudských práv.
Predbežný harmonogram vzdelávania pedagogických zamestnancov v r. 2023

	Vzdelávanie
	Predpokladaný termín
	Meno a priezvisko zamestnanca


	
Adaptačné
	od september 2022 – marec 2023
	Bc. Dominika Matulová, Bc. Hana Pechová 
/a podľa potreby školy pre novoprijatých zamestnancov/

	Špecializačné

	
-----
	
-----

	Funkčné
základný modul
	od október 2022
 NIVaM Trnava
prebieha
	
Monika Palicová, Mgr. Zuzana Barčáková


	
Aktualizačné
	Školský rok
2022-2023
	
všetci pedagogickí zamestnanci MŠ


	
Kvalifikačné
	  
prebieha
	
Bc. Dominika Matulová, Bc. Hana Pechová


	Prípravné atestačné
	
          -----   
	
-----

	
Inovačné

	podľa ponuky NIVaM Trnava
	Kristína Pagáčová 
/a podľa záujmu ped. zamestnancov/


	Funkčné
rozširujúci modul

	od január 2023
NIVaM Trnava
	Renáta Rýzková, Veronika Plottová, 
Erika Hazuchová



Atestácia
§59  Atestácia je štátne overenie profesijných kompetencií vymedzených profesijným štandardom pre príslušnú kategóriu a podkategóriu pedagogického zamestnanca a príslušnú kategóriu odborného zamestnanca, pre príslušný kariérový stupeň, získaných vzdelávaním, sebavzdelávaním alebo výkonom pracovnej činnosti.                                                                       

Atestáciu môže vykonať pedagogický zamestnanec a odborný zamestnanec, ktorý spĺňa kvalifikačný predpoklad na výkon pracovnej činnosti v príslušnej kategórii alebo v podkategórii pedagogického zamestnanca alebo odborného zamestnanca a získal najmenej: a) úplné stredné odborné vzdelanie, ak ide o prvú atestáciu,                                                                       alebo                                                                                                                                                                b) vysokoškolské vzdelanie druhého stupňa, ak ide o druhú atestáciu.
	

	
	

	
	

	
	Pedagogický zamestnanec a odborný zamestnanec môže vykonať prvú atestáciu najskôr po piatich rokoch od zaradenia do kariérového stupňa samostatný pedagogický zamestnanec alebo samostatný odborný zamestnanec.

	
	Pedagogický zamestnanec a odborný zamestnanec môže vykonať druhú atestáciu najskôr po piatich rokoch od zaradenia do kariérového stupňa pedagogický zamestnanec s prvou atestáciou alebo odborný zamestnanec s prvou atestáciou.

	

	
	
Podľa §60 sa atestácia skladá z:
a) prípravy na atestačnú skúšku, ktorou je posúdenie atestačného portfólia a doplnenie atestačného portfólia,

	
	b) obhajoby atestačného portfólia a

	
	c) atestačnej skúšky.



Žiadosť o vykonanie atestácie podľa §61 ods.1 zákona podáva pedagogický zamestnanec a odborný zamestnanec atestačnej organizácii. Prílohou k žiadosti je atestačné portfólio pedagogického zamestnanca alebo odborného zamestnanca. Učiteľ vykoná atestáciu vo zvolenom tématickom okruhu z niektorého z predmetov, na ktorého vyučovanie spĺňa kvalifikačné predpoklady.                                                                                                                                                         Vykonaním atestácie splní pedagogický zamestnanec a odborný zamestnanec podmienku zaradenia do kariérového stupňa podľa §28 zákona.

	Atestácia

	Predpokladaný termín
	Meno a priezvisko zamestnanca

	Prvá

	
-----
	
-----

	Druhá
	
-----
	
-----



V Senici, 1.12.2021
Vypracovala: Renáta Rýzková, riaditeľka MŠ



Prerokovaný a odsúhlasený pedagogickou radou: 09.12.2022


Vyjadrenie zriaďovateľa: 

